Христо Петрески

**Христо Петрески** (4 февруари 1957, ) — македонски писател, сликар, новинар и директор на издавачката куќа „Феникс“.

## Животопис
Петрески е роден на  година во Крушево. Дипломирал на Економскиот факултет при Универзитетот „Кирил и Методиј“ во Скопје. Тој е основач е и директор на издавачката куќа „Феникс“ и Фондацијата „Македонија презент“ - Скопје. 

Тој станал член е на Друштвото на писателите на Македонија во 1985 година. 

Исто така, тој е еден од основачите на списанието „''Стожер''“ и на манифестацијата „Празник на липите“, а бил и главен и одговорен уредник на списанието „*Книжевна академија*“. Активно се занимавал и со сликарство, учествувал на повеќе ликовни колонии и бил повеќепати изложуван.

Во периодот од 2022 до 2024-та бил и претседател на Друштвото на писателите на Македонија.

## Творештво
Поетски книги за возрасни: 
* "Огледало" ("Современост" - Скопје, 1979)
* "Вулканска потреба" ("Култура" - Скопје, 1981) 
* "Разговор со ѕидовите" (Разговор са зидовима) ("Омладинска искра" - Сплит, 1981) 
* "Во јагодата црв" (У јагоди црв) ("Студентски збор" - Скопје, 1982) 
* "Врв" (Врх) ("Мисирков" - Битола, 1983)
* "Штит" ("Мисла" - Скопје, 1985) 
* "Туѓо тело" (Туѓе тело) ("Македонска книга" - Скопје, 1990) 
* "Патник на враќање" (Путник у повратку) ("Мацуо Башо" - Оџаци, 1991) 
* "Забел" (Забел) (избор, "Мисла" - Скопје, 1991) 
* "Камен јазик" (Камени језик) ("Феникс" - Скопје, 1996) 
* "Стаклен клуч" (Стаклени кључ) ("Феникс" - Скопје, 2003).

Поетски книги за деца и млади: 
* "Бонсаи" ("Детска радост" - Скопје, 1991) 
* "Бел петел врн ветер" (Бели петао црни ветар) (брзозоборки, "Детска радост" - Скопје, 1992)

Проза за возрасни: 
* "Продавница на чист воздух" (Продавница чистог ваздуха) ("Мисла" - Скопје, 1988)
* "Добриот ѓавол" (Добри ѓаво) ("Феникс" - Скопје, 1996)

Проза за деца и млади: 
* "Скопскиот трамвај" (Скопски трамвај) ("Феникс" - Скопје, 1996) 
* "Најголемата тајна" (Највеќа тајна) ("Феникс" - Скопје, 2004)

Критики: 
* "Споени садови" (Спојени судови) ("Наша книга" - Скопје, 1986)

Публицистика: 
* "Дванаесет горостаси" (Дванаест горостаса) ("Млад борец" - Скопје, 1983)
* "Собеседници" (Сабеседници) ("Наша книга" - Скопје, 1989)

Антологии и избори: 
* "Вишнеења" (Узвисивања) (родољубива поезија, "Млад борец" - Скопје, 1980) 
* "Визија на целината" (Визија целине) (светски краток расказ, "Мисла" - Скопје, 1992) 
* "Белиот фустан" (Бела хаљина) (светска куса проза, "Феникс" - Скопје - 2001) 
* "Во стварноста е реалноста сосема поинаква" (У стварности је реалност сасвим другачија) (светски графити, "Феникс" - Скопје, 2002) 
* "Подарок од срцето" (Дар од срца) (љубовни песни и писма, "Феникс" - Скопје, 2003)

Во октомври 2014 година, во Здружението на писателите на Србија биле промовирани две збирки поезија на Петрески: „Погрешен човек“ и „Под потковицата на коњот“, објавени двојазично, на македонски и на српски јазик. „Погрешен човек“ е објавена од Националниот совет на Македонците во Србија, додека втората збирка е издание на Клубот на љубителите на книгата „Мајдан“. Исто така, на меѓународниот саем на книгата во Белград била претставена и збирка раскази на Петрески (на српски јазик), во издание на „Арте“ од Белград.

## Награди
Христо Петрески е добитник на повеќе награди:
* за стихозбирката „Камен јазик“ ја добил наградата „Ацо Шопов“
* за новинарската дејност ја добил наградата „Крсте Петков Мисирков“
* за книгата за деца „Скопскиот трамвај“ ја добил наградата „Васил Куноски“
* за хаику поезија добил награда на Книжевната општина Вршац
* добитник е на наградата на ДПМ „Празник на липите“ за најдобра песна и есеј
* добитник е на награда на Културно-просветната заедница на Македонија
* добитник е на награда на Републичката конференција на младината на Македонија
* за збирката поезија „Погрешен човек“ ги добил наградите „Иво Андриќ„ и „Македон“
* 2012 - „Рациновото признание“ за „Лифтот (не) е за двајца“
* 2021 - награда „Караманов“ за стихозбирката „Пергамент“

## Наводи

Категорија:Живи луѓе
Категорија:Луѓе од Крушево
Категорија:Растојца
Категорија:Членови на ДПМ
Категорија:Македонски писатели за деца
Категорија:Македонски поети
Категорија:Македонски сликари
Категорија:Македонски новинари
Категорија:Југословенски писатели
Категорија:Југословенски сликари
Категорија:Југословенски новинари
Категорија:Добитници на наградата „Рациново признание“
Категорија:Апсолвенти на Економскиот факултет - Скопје